ماشینه‌گه‌ێ سه‌نگینه‌
چه‌نه‌ چه‌نێ ره‌نگینه‌
نواێ تانجێ وه‌ گه‌ورا
نويسایه‌ بويش ماشلا
مووریژ بويچگ كارییه‌
ماشینه‌گه‌ێ بارییه‌
پشت فه‌رمان نیشێدن
باربار گه‌‌نم كیشێدن
گه‌نم كیشێدن باربار
ئڕا هه‌ر ماڵ سه‌د خه‌روار
گووش شه‌یتان بوودن كه‌ڕ
ماشینێ نه‌ودن په‌نچه‌ر
گه‌زه‌ر
كه‌رووش كه‌رووش كه‌رووشێ
پساێ گه‌زه‌ر فرووشێ
كیلوێ وه‌ قورووشێ
گه‌زه‌ر سه‌نێیه‌ یه‌ێ بار
نه‌یسانێ له‌ بێڵه‌وار
فرووشێده‌ێ له‌ ناو شار
ئويشێ گیان مناڵم
بارێ سه‌نمه‌ را ماڵم
ئڕا ئار و ئه‌یاڵم
گه‌زه‌ر سێنم، من و دا
بكه‌یمنه‌ێ موره‌با
بخوه‌یمنه‌ێ وه‌ ناشتا
